การเล่นกับทีม การฝึกฝนร่างกาย และจิตใจของคุณ
เมื่อคุณเป็นผู้รักษาประตู คุณอยู่ในตำแหน่งที่พิเศษเหนือเพื่อนร่วมทีมของคุณ เนื่องจากคุณสามารถเห็นความเป็นไปของเกมได้ทั้งสนาม หากคุณเพ่งความสนใจไปที่เกมอยู่ตลอดเวลา คุณจะไม่เพียงแค่ช่วยทีมของคุณให้ได้รับประโยชน์ แต่ยังทำให้มั่นใจว่าคุณได้เตรียมตัวป้องกันประตู หากฝั่งตรงข้ามบุกเข้ามา  มองไปที่ลูกฟุตบอลอยู่เสมอ ถึงแม้ว่าลูกฟุตบอลอาจอยู่อีกฝั่งหนึ่งของสนาม คุณคงไม่อยากต้องตกใจ หากลูกฟุตบอลถูกเตะมาฝั่งสนามของคุณอย่างไม่คาดคิด เนื่องจากผู้รักษาประตูสามารถเห็นความเป็นไปของเกมได้ทั้งสนาม มันจึงเป็นเรื่องสำคัญที่คุณจะสื่อสารสิ่งที่คุณเห็นให้เพื่อนร่วมทีมของคุณรับรู้ นี่จะช่วยให้เพื่อนร่วมทีมของคุณรู้ว่าผู้เล่นตำแหน่งไหนของทีมฝั่งตรงข้ามที่ควรระวัง นอกจากนี้ผู้รักษาประตูยังสามารถช่วยกระตุ้นเพื่อนร่วมทีมที่อ่อนล้า หรือขาดสมาธิ  บอกเพื่อนร่วมทีมของคุณเกี่ยวกับผู้เล่นที่ต้องระวัง หรือรูปแบบของการเล่น ไม่ว่าในระหว่างพักครึ่ง หรือในขณะที่กำลังทำการแข่งขันในสนาม มันเป็นเรื่องสำคัญที่พวกเขาควรรู้สิ่งเหล่านี้ เพราะว่ามันไม่เพียงแค่ช่วยพวกเขาในสนาม แต่ยังช่วยกระตุ้นให้พวกเขามีสมาธิในการป้องกันพื้นที่กรอบประตูให้ดีอีกด้วย คุณสามารถพัฒนา และใช้การเคลื่อนไหวมือในการบอกเพื่อนร่วมทีมของคุณเกี่ยวกับคู่แข่ง หรือใช้รูปแบบสัญญาณที่รู้กันกับเพื่อนร่วมทีมของคุณ อย่าตะโกนใส่เพื่อนร่วมทีมของคุณบ่อยครั้งเกินไป ให้คุณแนะนำอย่างเฉพาะเจาะจง กระชับ และเด็ดเดี่ยว แต่ให้สื่อสารในกิริยาท่าทางที่สุภาพ จำไว้ว่า คุณไม่ใช่ผู้ฝึกสอน หากผู้เล่นฝั่งตรงข้ามกำลังบุกเข้ามาเพื่อยิงประตู หน้าที่ของผู้รักษาประตู คือคาดเดาว่าเขากำลังจะทำอะไร และป้องกันประตูด้วยความมั่นใจ การตอบสนองของคุณในสถานการณ์เหล่านี้สามารถก่อให้เกิดความแตกต่างระหว่างป้องกันประตูได้ และฝั่งตรงข้ามได้ประตู   เข้าชาร์จผู้เล่นที่เคลื่อนที่เข้ามาเพื่อปิดมุมในการยิงประตูของเขา และทำให้ตัวคุณเองดูใหญ่ขึ้น การเข้าชาร์จยังเป็นวิธีที่เป็นประโยชน์ที่ใช้ในการข่มขวัญผู้เล่นฝั่งตรงข้ามได้อีกด้วย การเคลื่อนไหวขา และการยืนบนปลายนิ้วของคุณ จะช่วยให้คุณตอบสนองผู้เล่นที่กำลังเลี้ยงลูกฟุตบอลเข้ามาได้รวดเร็วมากขึ้น ในเวลาเพียงแค่ไม่กี่เสี้ยวของวินาทีเหล่านั้นบ่อยครั้งสร้างผลลัพธ์ที่แตกต่างได้เป็นอย่างมาก ทำตัวเองให้ดูใหญ่ขึ้นภายในกรอบประตูเพื่อข่มขวัญผู้เล่นฝั่งรุก คุณสามารถทำได้โดยการยกแขนขึ้นเหนือหัว หรือกางแขนออกข้างลำตัว นี่เป็นกลยุทธ์ทางจิตวิทยาที่ใช้เพื่อทำให้ผู้ยิงประตูไม่แน่ใจว่าเขาจะเตะลูกฟุตบอลไปทางไหนดี การอ่านภาษากายของผู้เล่นที่กำลังบุกเข้ามา ยกตัวอย่างเช่น หากคุณสังเกตเห็นผู้เล่นกำลังวางขาเพื่อยิงประตู คุณสามารถคาดเดาได้ง่ายๆ ว่าลูกฟุตบอลจะเคลื่อนที่ตามวิถีของการยิง การดูตาของผู้เล่นจะช่วยให้คุณคาดเดาได้ว่าเขาจะยิงประตูไปทิศทางไหน ลูกฟุตบอลที่เคลื่อนที่มาในทิศทางของผู้รักษาประตูสามารถลอยเข้าประตูได้ มันเป็นสิ่งสำคัญในการมีความตื่นตัว และเข้าจู่โจมลูกฟุตบอลทุกครั้งที่มันเข้ามาหาคุณ เพื่อที่คุณจะไม่เสียประตูให้ฝั่งตรงข้ามได้ง่ายๆ หมายความว่า ถึงแม้ว่าลูกฟุตบอลจะลอยโด่งสูงกว่าส่วนสูงของคุณก็ตาม คุณก็ควรจะกระโดด! มีหลายวิธีในการป้องกันประตู ได้แก่ จับบอล เตะลูกฟุตบอลออกไป หรือปัดลูกฟุตบอลข้ามคานประตู การเลือกกลยุทธ์ในการป้องกันประตูจะขึ้นอยู่ที่ลูกฟุตบอลกำลังพุ่งเข้าหากรอบประตูในลักษณะใด  จับลูกฟุตบอลเมื่อคุณทำได้ นี่จะให้ทางเลือกคุณในการเตะลูกฟุตบอลไปหาเพื่อนร่วมทีมของคุณ เพื่อเปิดโอกาสให้พวกเขาทำประตู เมื่อคุณจับบอลได้จากการป้องกันเพื่อไม่ให้ลูกฟุตบอลเข้าประตู คุณมี 2 ทางเลือกในการเดินเกมต่อ: คุณสามารถขว้างลูกฟุตบอลไปยังเพื่อนร่วมทีมของคุณด้วยมือ หรือเตะลูกฟุตบอลไปหาเพื่อนร่วมทีมของคุณที่อยู่ไกลออกไปในสนาม มีบางจังหวะที่คุณไม่สามารถจับบอลได้ ยกตัวอย่างเช่น หากเป็นลูกยิงที่สูง หรือเร็วมากเกินไป ในกรณีเหล่านี้ คุณสามารถทำให้ลูกฟุตบอลเปลี่ยนทิศทางโดยใช้ฝ่ามือ หรือปลายนิ้วของคุณ หรือคุณสามารถชกลูกฟุตบอลให้ลอยข้ามคานประตูออกไป เตะลูกฟุตบอลโดยไม่จับบอลเพียงแค่ในสถานการณ์ฉุกเฉินเท่านั้น เช่น คู่แข่งบุกเข้ามาในพื้นที่ประตูอย่างฉับพลัน หากลูกฟุตบอลเรียดพื้น หรือเข้าหาคุณในมุมต่ำ ให้คุณพุ่งเข้ารับบอล และลุกขึ้นอย่างรวดเร็ว ลุกขึ้นอย่างรวดเร็ว หากคุณพุ่งเพื่อจับ หรือเตะลูกฟุตบอล คุณไม่สามารถรู้ได้ว่าเมื่อไหร่ที่คุณต้องทำการป้องกันประตูในจังหวะต่อเนื่อง กีฬาฟุตบอลเป็นกีฬาที่ต้องเคลื่อนที่ด้วยความเร็ว ที่ผู้เล่นจำเป็นต้องวิ่งให้ได้ครบ 90 นาที ถึงแม้ว่าคุณเป็นคนป้องกันประตู และอาจไม่จำเป็นต้องวิ่งมากเท่าๆ กับผู้เล่นตำแหน่งศูนย์หน้าก็ตาม คุณยังคงต้องมีความฟิตทางร่างกาย และเตรียมตัวที่จะวิ่งอย่างรวดเร็วออกจากกรอบประตู หรือแม้แต่วิ่งเข้าไปในสนาม  การวิ่งเป็นกิจกรรมที่มีความสำคัญมากที่สุดสำหรับผู้เล่น และผู้รักษาประตูในกีฬาฟุตบอล ตั้งเป้าที่จะวิ่งในจังหวะที่เหมาะสมที่จะทำให้คุณวิ่งได้ครบ 90 นาที เพื่อทำให้แน่ใจว่าร่างกายของคุณสามารถรับมือกับระดับความเข้มข้นของเกม คุณยังจำเป็นต้องวิ่งเต็มฝีเท้าเข้า และออกพื้นที่ประตูเพื่อป้องกันการยิงประตู และลูกยิงประตูที่อาจลอยเข้ากรอบประตู มันเป็นความคิดที่ดีในการฝึกฝนเรื่องนี้โดยการฝึกฝนการวิ่งเต็มฝีเท้า ยกตัวอย่างเช่น คุณสามารถฝึกวิ่งเต็มฝีเท้าระยะ 100 เมตร 10 รอบ เพื่อที่ร่างกายของคุณมีการเตรียมพร้อมที่จะวิ่งด้วยความเร็วเข้า และออกจากประตู การเป็นผู้รักษาประตู คุณต้องสามารถเคลียร์ลูกฟุตบอลออกจากพื้นที่ประตูโดยการเตะ และการขว้างลูกฟุตบอลออกไป ในการทำให้ได้อย่างมีประสิทธิภาพสูงสุด คุณจำเป็นต้องมีขา และแขนที่แข็งแรง ซึ่งคุณสามารถฝึกฝนได้ด้วยการเล่นเวท   การออกกำลังกายแบบคาร์ดิโอ เช่น การวิ่ง จะช่วยเสริมสร้างความแข็งแกร่งให้ขาของคุณ แต่การเล่นเวทเฉพาะส่วนขาจะช่วยเพิ่มความแข็งแกร่งให้คุณ พิจารณาการออกกำลังกาย เช่น ย่อเข่า ยืดกล้ามเนื้อขา และการกดขา ที่กล่าวมาทั้งหมดจะช่วยฝึกฝนความแข็งแกร่งในทุกส่วนของขาคุณ เนื่องจากการเป็นผู้รักษาประตูคุณยังจำเป็นต้องใช้แขน และมือ การออกกำลังกายเพื่อเพิ่มความแข็งแกร่งให้ร่างกายส่วนบนของคุณจึงเป็นเรื่องที่มีความสำคัญด้วยเช่นกัน พิจารณาการออกกำลังกาย เช่น การกดหัวไหล่ การดัดกล้ามเนื้อ Biceps การกดหน้าอก และการดัดข้อมือ การใช้เครื่องมือ เช่น กริปมาสเตอร์ จะช่วยเพิ่มความแข็งแกร่งให้กับนิ้ว และข้อมือของคุณ คุณอาจพิจารณาการออกกำลังกายเพื่อเสริมสร้างความแข็งแกร่ง และความยืดหยุ่น เช่น โยคะ ทีมฟุตบอลชั้นนำ เช่น บาเยิร์นมิวนิค ฝึกโยคะไม่เพียงแค่ช่วยเพิ่มพูนความแข็งแกร่งของพวกเขา แต่เพื่อเพิ่มความยืดหยุ่น และทักษะการเคลื่อนไหวร่างกายให้ได้อย่างมีประสิทธิภาพ นอกจากนี้ โยคะสามารถฝึกให้คุณโฟกัส และผ่อนคลายได้อย่างมีประสิทธิภาพมากขึ้น การเป็นผู้เล่น และผู้รักษาประตูที่ประสบความสำเร็จจำเป็นต้องทำได้ดีกว่าการเตะ หรือขว้างลูกฟุตบอลออกไป จำไว้ว่า ผู้รักษาประตูก็ไม่แตกต่างจากผู้เล่นคนอื่นในสนาม ยกเว้นว่าเขาได้รับอนุญาตให้ใช้มือของเขาในกรอบประตู คุณจำเป็นต้องฝึกทักษะการเคลื่อนไหวร่างกายให้ได้อย่างมีประสิทธิภาพเพื่อให้สามารถรับลูกฟุตบอลได้อย่างมีประสิทธิภาพด้วยมือ และเท้าของคุณ  ในการฝึกทักษะการเคลื่อนไหวเท้า และขาของคุณให้มีประสิทธิภาพ ให้ฝึกโฟกัสไปที่กิจกรรม เช่น การเลี้ยงลูกฟุตบอลในทิศทางที่แตกต่างกัน และเตะลูกฟุตบอลให้ได้ระยะที่แตกต่างกันจากกรอบประตูของคุณ สำหรับการเตะเพื่อเคลียร์ลูกฟุตบอลจากประตู ฝึกให้เท้าหลัก และร่างกายของคุณหันไปในทิศทางที่คุณต้องการให้บอลพุ่งไป คุณควรฝึก 2 ขั้นตอนพื้นฐานที่ผู้รักษาประตูใช้: Shuffle และ Crossover การวิ่งเขย่งด้านข้างจะเป็นวิธีฝึก Shuffle ในขณะที่การหันขาของคุณในทิศทางตรงกันข้ามจากสะโพกของคุณจะเป็นวิธีฝึก Crossover   สำหรับผู้รักษาประตู คุณจำเป็นต้องฝึกฝนมือของคุณเพื่อให้มีความคล่องแคล่วกับลูกฟุตบอลให้ดียิ่งขึ้น การฝึกฝนการขว้าง และจับบอลกับผู้ฝึกสอน หรือเพื่อนร่วมทีม จะช่วยให้คุณพัฒนาทักษะการใช้มือให้ดียิ่งขึ้น ผู้รักษาประตูต้องสามารถคาดเดาการเคลื่อนไหวของผู้เล่นฝั่งตรงข้าม และตอบสนองอย่างสอดคล้องตามการเคลื่อนไหวนั้น การฝึกฝนสามารถช่วยให้คุณเพิ่มความเร็วปฏิกิริยาตอบสนองของคุณ ซึ่งอาจมีความแตกต่างกันระหว่างการป้องกันการยิงประตูได้อย่างมีประสิทธิภาพ หรือไม่สามารถหยุดลูกฟุตบอลได้ก่อนที่มันจะเข้าประตู หนึ่งตัวอย่างที่ดีในการฝึกฝนปฏิกิริยาตอบสองของคุณ คือเตะลูกฟุตบอลใส่ผนังด้วยส่วนต่างๆ ของเท้าคุณ และให้คุณพยายามหยุดลูกฟุตบอลก่อนที่มันจะพุ่งผ่านร่างกายของคุณ หนึ่งในหน้าที่หลักของผู้รักษาประตู คือเข้าใจความคิดของผู้เล่นฝั่งตรงข้าม และคาดเดาการเคลื่อนที่ของพวกเขา ด้วยการเรียนรู้วิธีอ่านการเคลื่อนที่ของผู้เล่นฝั่งตรงข้าม คุณจะสามารถคาดเดาการเคลื่อนที่ที่พวกเขากำลังจะทำได้อย่างมีประสิทธิภาพมากขึ้น ซึ่งจะช่วยให้คุณป้องกันการยิงประตู และตัดสินใจทิศทางของเกม  การเล่นฟุตบอลบ่อยๆ จะให้ประสบการณ์จริงในการอ่านการเคลื่อนที่ของผู้เล่นคนอื่น บ่อยครั้งที่มันจะมีรูปแบบการเล่นที่เป็นแบบแผน ที่คุณสามารถจับทางได้ การดูวิดีโอของผู้รักษาประตู และผู้เล่นคนอื่น สามารถทำให้คุณซึมซับแทคติกเพิ่มเติมเพื่อช่วยให้คุณคาดเดาการเคลื่อนที่ของทั้งผู้เล่นในตำแหน่งรุก และรับได้อย่างมีประสิทธิภาพเพิ่มมากขึ้น และทำให้คุณตัดสินใจทิศทางของเกมการเล่นได้อย่างเหมาะสม    หนึ่งในการฝึกฝนที่ดีที่ช่วยให้คุณคาดเดาการเคลื่อนที่ของผู้เล่น คือฝึกฝนการเตะลูกจุดโทษจำลองกับเพื่อน หรือเพื่อนร่วมทีมของคุณ คุณอาจใช้กรวยสองอันตั้งเป็นประตูเพื่อฝึกฝนทักษะนี้ ฝึกฝนการพุ่งของคุณเพื่อรับลูกฟุตบอลบนเตียง หรือฟูกนิ่ม ส่วนหนึ่งของการเป็นผู้รักษาประตู คือการคาดเดาการยิงประตู ซึ่งสามารถเข้ามาด้วยความเร็ว และมุมที่แตกต่างกัน การมีความเข้าใจพื้นฐานในหลักเรขาคณิต และคณิตศาสตร์ที่ควบคุมตำแหน่งที่ลูกฟุตบอลจะตกลงสามารถช่วยให้คุณคาดเดาผู้เล่นได้อย่างมีประสิทธิภาพมากขึ้น  พยายามปิดมุมอยู่เสมอ เพื่อผู้เล่นฝั่งตรงข้ามจะไม่มีทางเลือกในการยิงประตูมากนัก ยกตัวอย่างเช่น หากผู้เล่นบุกเข้ามาจากทางด้านขวา อย่ายืนอยู่ตรงกลางประตู แต่ให้คุณหันตัวของคุณเข้าหาลูกฟุตบอล และยืนใกล้กับเสาประตูขวามือเพื่อปิดมุม  หลักเกณฑ์ง่ายๆ สำหรับการยืนตำแหน่งปิดมุมของคุณอย่างเหมาะสม คือสมมติว่ามีสายป่านถูกขึงจากลูกฟุตบอลเข้าหากึ่งกลางของประตู โดยคุณต้องการที่จะวางตำแหน่งของตัวเองบนสายป่านที่ว่านั้น หากลูกฟุตบอลถูกเตะเรียดพื้นตรงมาที่คุณ อย่าแค่ยื่นมือลงเพื่อรับบอล แต่ให้ย่อตัวลงให้ต่ำกับพื้น ซึ่งจะช่วยให้คุณสามารถพุ่งไปข้างหน้าได้หากจำเป็น หากผู้เล่นฝั่งตรงข้ามกำลังเตะจุดโทษ คุณจำเป็นต้องปิดมุมด้วยเช่นกัน การมองไปที่ตา หรือเท้าของผู้เล่นสามารถช่วยให้คุณคาดเดามุมที่คุณต้องทำการป้องกัน การเล่นในทีมฟุตบอล รวมไปถึงการเป็นผู้รักษาประตูนั้น คุณจำเป็นต้องมีความแข็งแกร่งทางจิตใจเพื่อข้ามผ่านจังหวะขึ้นลงของเกมการแข่งขัน โดยการฝึกฝนความอดทนของจิตใจ คุณสามารถประสบความสำเร็จในการสืบค้นอุปสรรคต่างๆ ที่อาจเกิดขึ้นไม่เพียงแค่ในเกม แต่ยังรวมไปถึงภายในทีมของคุณ  มันเป็นสิ่งสำคัญที่จะรู้ว่าไม่มีอะไรสมบูรณ์แบบในเกมการแข่งขัน หรือแม้แต่ในการฝึกฝน คุณจำเป็นที่จะต้องมีความยืดหยุ่นทางอารมณ์ เพื่อที่คุณจะสามารถดึงตัวเองกลับมาจากความผิดหวังของการเป็นผู้พ่ายแพ้ และไม่กลายเป็นอุปสรรคสำหรับทีมของคุณ  การมีความมั่นใจในทักษะของคุณจะช่วยเพิ่มความแข็งแกร่งทางจิตใจของคุณได้อีกทางหนึ่ง เรื่องนี้สามารถเกิดจากการรู้ว่าคุณได้ฝึกฝนมาอย่างหนัก หรือคุณมีเพื่อนร่วมทีมที่เข้มแข็ง และให้การสนับสนุนอย่างยอดเยี่ยม การออกกำลังทางความคิด เช่น การพูดกระตุ้นตัวเอง และการมองเชิงบวกในสถานการณ์ต่างๆ ยังช่วยเสริมสร้างจิตใจของคุณ และเตรียมคุณให้พร้อมสำหรับเกมการแข่งขัน ให้คุณหลับตานึกภาพแผนการเล่นไว้ล่วงหน้า เป็นการฝึกฝนที่ได้ผลอีกวิธีหนึ่ง  การพูดคุยกับนักบำบัดด้านกีฬา หรือนักจิตวิทยาสามารถช่วยคุณแยกแยะ และเสริมความแข็งแกร่งให้เกมของคุณเป็นลำดับ ยกตัวอย่างเช่น คุณอาจรู้สึกผิดอยู่เสมอ เมื่อทีมของคุณเป็นฝ่ายพ่ายแพ้ แต่ฟุตบอลเป็นกีฬาที่เล่นเป็นทีม และการตระนักว่าบางทีความผิดไม่ได้มาจากคุณเสมอไป และบางทีอาจเกิดมาจากความผิดพลาดผู้เล่นตำแหน่งกองหลัง จะช่วยให้คุณเป็นผู้เล่นที่เข้มแข็งขึ้น
เอาใจใส่ในเกม. สื่อสารกับเพื่อนร่วมทีมของคุณ. มีความมั่นใจสูง และคาดเดาผู้เล่นฝั่งตรงข้ามที่บุกเข้ามา. เข้าจู่โจมลูกฟุตบอลที่เข้ามาหาคุณทุกครั้ง. รักษาประตูโดยใช้แขน และขาของคุณ. ฝึกฝนระบบหัวใจ และหลอดเลือดของคุณ. ฝึกฝนความแข็งแกร่ง. ฝึกทักษะการเคลื่อนไหวร่างกายของคุณให้มีประสิทธิภาพ. เพิ่มความเร็วปฏิกิริยาตอบสนองของคุณ. เรียนรู้วิธีการคาดเดาการเคลื่อนที่ของผู้เล่นฝั่งตรงข้าม. เข้าใจหลักเรขาคณิตสามารถเพิ่มพูนเทคนิคของคุณได้อย่างไร. เสริมความอดทนทางจิตใจของคุณ.
https://www.wikihow.com/Be-a-Soccer-Goalie https://www.wikihow.com/Be-a-Soccer-Goalie
Playing with a Team Training Your Body and Your Mind